Държавен вестник, бр. 73, 2010 г., стр. 65

БРОЙ  73	
Д Ъ Р Ж А В Е Н  В Е С Т Н И К 	
СТР.  65  
Чл. 19. Стационарно монтираните повди­
гателни съоръжения по чл. 2, ал. 1, т. 1 – 3 и 
релсовите пътища, по които се придвижват 
повдигателни съоръжения по чл. 2, ал. 1, 
т. 1 – 3 и 7, трябва да бъдат заземени.
Чл. 20. (1) Когато е предвидено в сграда 
да се монтира стоящ мостов кран с група на 
режим на работа К 7, К 8 или К 9 по БДС 
16570-86 „Техника на безопасността. Кранове 
товароподемни. Класификация по режими на 
работа“ или в сграда денонощно и непрекъс­
нато на един релсов път да работят два или 
повече кранове с група на режим на работа 
К 6 по същия стандарт, по дължината на 
релсовия път от двете му страни трябва да 
има пътеки. Пътеките трябва да са оградени 
с парапети или стени.
(2) На естакадите на крановете по ал. 1 
трябва да има пътеки за преминаване по дъл­
жината на релсовия път от двете му страни 
независимо от режима на работа на крановете. 
Пътеките трябва да имат парапети с височина 
не по-малко от 1 m и да са оградени с плътна 
обшивка в долната част с височина 0,1 m.
(3) Широчината на пътеките по ал. 1 и 2 
трябва да е не по-малка от 0,5 m, а височината 
на проходите над тях – не по-малка от 1,8 m.
Чл. 21. В сградите, в които няма пътеки 
и площадки за обслужване на крановете, 
трябва да се осигурят ремонтни площадки, 
осигуряващи удобен и безопасен достъп до 
механизмите и електрообзавеждането на 
крановете, или подвижни работни площадки.
Чл. 22. На двугредовите мостови кранове, 
управлявани от кабина, трябва да се монтират 
площадки с парапет за обслужване на главните 
тролейни проводници и токоприемниците, ако 
те са разположени по-ниско от пътеката по 
дължината на релсовия път на крана.
Чл. 23. (1) За качване в кабините за управле­
ние на мостови кранове, конзолни крайстенни 
придвижващи се кранове и товароподемни 
електрически колички, придвижващи се по 
надземни релсови пътища, се монтират входни 
площадки с неподвижни стълби. Височината 
от пода на площадките до най-ниските точки 
на таванната конструкция трябва да е не по-
малка от 1,8 m.
(2) Площадките по ал. 1 могат да се монти­
рат до 0,25 m под нивото на пода на кабината. 
Хоризонталното разстояние между входната 
площадка и прага на кабината при спиране на 
крана до площадката трябва да е не по-малко 
от 0,06 m и не по-голямо от 0,15 m.
Чл. 24. Когато по конструктивни или про­
изводствени причини не могат да се монтират 
входни площадки по чл. 23, ал. 1, влизането 
в кабините за управление на мостови кра­
нове може да става през врата на парапета 
на моста, която трябва да има електрическа 
блокировка за автоматично прекъсване на 
електрическото захранване на крана, и при 
условие че тролейните проводници, захранва­
щи товарния електромагнит, са оградени или 
разположени в недостъпно за допиране място.
Чл. 25. Стълбите до входните и ремонтни­
те площадки и до пътеките, разположени по 
дължината на релсовия път, трябва да са в 
съответствие с инструкцията за експлоатация. 
Чл. 26. Лицето, което е монтирало повди­
гателното съоръжение по чл. 2, ал. 1, т. 1 – 3, 
е длъжно да представи на ползвателя:
1. протокол, удостоверяващ, че защитата 
от напрежение при допир и резултатите от 
измерването на съпротивленията на заземи­
телните уредби и на изолацията на електро­
проводите съответстват на изискванията на 
Наредба № 3 от 2004 г. за устройството на 
електрическите уредби и електропроводните 
линии (ДВ, бр. 90 и 91 от 2004 г.);
2. протокол от измерване на размерите на 
релсовия път;
3. акт за приемане и предаване на бетонни, 
стоманобетонни или други фундаменти, на 
които са монтирани стационарни кранове, 
съгласно приложение № 8 от Наредба № 3 от 
2003 г. за съставяне на актове и протоколи по 
време на строителството (ДВ, бр. 72 от 2003 г.); 
4. акт за предаване и приемане на машини 
и съоръжения съгласно приложение № 9 към 
Наредба № 3 от 2003 г. за съставяне на актове 
и протоколи по време на строителството;
5. акт за приемане на конструкцията съ­
гласно приложение № 14 към Наредба № 3 от 
2003 г. за съставяне на актове и протоколи 
по време на строителството – за кранове, 
чийто релсов път е монтиран на строителни 
конструкции.
Раздел ІІ 
Релсови пътища
Чл. 27. (1) Проектът за монтиране на рел­
сови пътища на повдигателните съоръжения 
по чл. 2, ал. 1, т. 1 – 3 и 7 трябва да съдържа: 
1. изчисления на релсовия път за нато­
варванията, възникващи при работата и при 
изпитванията по чл. 113 и 114 на повдигател­
ните съоръжения;
2. максимални допустими стойности на 
общия надлъжен наклон, еластичното слягане 
под ходовите колела и допуски за междурел­
сието и за разликата между нивата на главите 
на релсите;
3. тип на релсата, начини за свързване на 
релсите помежду им и към траверсите, гредите 
или панелите, хлабина между релсите, нали­
чие на подложки под релсата, конструкция и 
начин за монтирането на релсите; 
4. тип, сечения и дължини на траверсите, 
гредите или панелите, разстояние между 
траверсите;
5. вида на материалите и размерите на ба­
ластрения слой, на гредите или на панелите;